SL Uradni list Evropske unije C 411/4

Obvestilo vlade Helenske republike v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2017/C 411/04)

OBVESTILO O MEDNARODNEM RAZPISU ZA ZBIRANJE PONUDB ZARADI IZDAJE IN UPORABE DOVOLJENJ ZA RAZISKOVANJE IN IZKORIŠČANJE OGLJIKOVODIKOV NA MORSKIH OBMOČJIH JUGOZAHODNO IN ZAHODNO OD KRETE (OBMOČJI „JUGOZAHODNO OD KRETE“ IN „ZAHODNO OD KRETE“)

Družbe Total E&P Greece BV, ExxonMobil Exploration and Production Greece (Crete) BV in Hellenic Petroleum SA so 31. maja 2017 v skladu s členom 2(17)(b) Zakona 2289/1995 o iskanju, raziskovanju in izkoriščanju ogljikovodikov ter drugih določbah, kot je v veljavi, pri družbi Hellenic Hydrocarbons Resources Management SA (v nadaljnjem besedilu: družba HHRM SA) prijavile interes za pridobitev dovoljenj za raziskovanje in izkoriščanje ogljikovodikov na morskih območjih jugozahodno in zahodno od Krete (območji: „jugozahodno od Krete“ in „zahodno od Krete“) na epikontinentalnem pasu Helenske republike.

Minister za okolje in energijo je z Odločbo št. ΥΠΕΝ/ΥΠΡΓ/9270/3049/22.6.2017 na podlagi priporočila družbe HHRM SA z dne 9. junija 2017, ref. 652, sprejel navedeno prijavo interesa in začel razpisni postopek, kot je opisan v členu 2(17)(b) Zakona 2289/1995, kot je v veljavi.

Helenska republika prek ministra za okolje in energijo vabi druge morebitne zainteresirane strani k sodelovanju v tem razpisnem postopku.

Razpoložljivi izključni območji sta prikazani na zemljevidu in sta razmejeni z naslednjimi geografskimi koordinatami:

Območje Zemljepisna dolžina Zemljepisna širina Zahodno od Krete* 21° 10′ 00″ Α 35° 30′ 00″ Β 20° 55′ 00″ Α 35° 30′ 00″ Β 20° 55′ 00″ Α 36° 25′ 00″ Β 21° 20′ 00″ Α 36° 25′ 00″ Β 21° 20′ 00″ Α 36° 15′ 00″ Β 21° 55′ 00″ Α 36° 15′ 00″ Β 21° 55′ 00″ Α 36° 05′ 00″ Β 22° 05′ 00″ Α 36° 05′ 00″ Β 22° 05′ 00″ Α 36° 00′ 00″ Β 22° 15′ 00″ Α 36° 00′ 00″ Β 22° 15′ 00″ Α 34° 20′ 00″ Β 21° 10′ 00″ Α 34° 45′ 00″ Β Jugozahodno od Krete* 22° 15′ 00″ Α 35° 30′ 00″ Β 22° 55′ 00″ Α 35° 30′ 00″ Β 22° 55′ 00″ Α 35° 20′ 00″ Β 23° 20′ 00″ Α 35° 20′ 00″ Β 23° 20′ 00″ Α 35° 05′ 00″ Β 23° 35′ 00″ Α 35° 05′ 00″ Β 23° 35′ 00″ Α 34° 40′ 00″ Β 23° 55′ 00″ Α 34° 40′ 00″ Β 23° 55′ 00″ Α 34° 10′ 00″ Β 23° 35′ 00″ Α 34° 10′ 00″ Β 23° 35′ 00″ Α 33° 40′ 00″ Β 22° 15′ 00″ Α 34° 20′ 00″ Β Zunanje meje območja, označenega z zvezdico (*), so bile določene v skladu z veljavnimi dvostranskimi mejnimi sporazumi ali, kjer takih sporazumov ni, s sredinsko črto, kot je opisana v členu 2(1) Zakona 2289/1995, kakor je bil spremenjen s členom 156(2) Zakona 4001/2011 (Uradni list, serija I, št. 179 z dne 22. avgusta 2011).

Vse vloge bodo obravnavane v skladu z določbami Zakona 2289/1995, kot je v veljavi, in grške zakonodaje ter ob upoštevanju nadaljnje potrebe po stalnem, temeljitem, učinkovitem in varnem iskanju virov nafte in plina v Grčiji ter njihovem izkoriščanju ob ustreznem upoštevanju okoljskih vidikov.

Družba HHRM SA bo z izbranim vložnikom sklenila pogodbo za območji na podlagi predpisov o licenčninah in davkih (koncesijska pogodba). Koncesijsko pogodbo, ki jo bo podpisala družba HHRM SA, bo odobril minister za okolje in energijo. Brez te odobritve bo pogodba nična in neveljavna ter ne bo imela pravnih učinkov.

Rok za prijave je prvi delovni dan po devetdesetih (90) dneh od datuma objave tega razpisa za zbiranje ponudb v Uradnem listu Evropske unije.

Vloge, ki jih bo družba HHRM SA prejela po tem datumu, ne bodo upoštevane.

Vloge je treba poslati na naslednji naslov:

Hellenic Hydrocarbons Resources Management SA (HHRM SA) 119 Mesogeion Avenue 101 92 Atene GRČIJA

Vloge bodo obravnavane na podlagi naslednjih meril za ocenjevanje:

(i) finančne sposobnosti vložnika za raziskovanje in po potrebi izkoriščanje ogljikovodikov na zadevnih območjih;

(ii) dokazanih tehničnih sposobnosti in strokovnega znanja vložnika;

(iii) dokazanih izkušenj izvajalca pri izvajanju dejavnosti raziskovanja, razvijanja in pridobivanja (izkoriščanja) ogljikovodikov, zlasti na globokih in zelo globokih vodnih območjih;

(iv) kakovosti delovnega programa in predlaganega časovnega okvira za ocenjevanje celotnega potenciala območij, za kateri se vložnik prijavlja;

(v) vložnikovega poznavanja geološke sestave zadevnih geografskih območij in njegovega predloga, kako namerava kot izbrani vložnik učinkovito in varno iskati ogljikovodike;

(vi) izkušenj z vrtalnimi deli v prisotnosti vodikovega sulfida;

(vii) sposobnosti za uvedbo okoljskega upravljanja za skladnost z regulativnimi zahtevami in dosego največje možne okoljske učinkovitosti ter izkušenj z delovanjem na okoljsko občutljivih območjih in vzdrževanjem visoke ravni varnosti ter varstva okolja na območjih, kjer prevladuje turizem in so gospodarsko zelo pomembna;

(viii) posebna pozornost bo namenjena vsakršnemu pomanjkanju učinkovitosti ali odgovornosti ali neizpolnjevanju obveznosti vložnika iz že prej izdanih dovoljenj;

(ix) ponudbenih postavk: — minimalni delovni program raziskovanja; — finančna garancija; — licenčnine; — amortizacija kapitala (%); — bonus za sklenitev dogovora in proizvodnjo; — podpora pri usposabljanju in tehnična podpora; — opustitev prvotnega območja (%); — pristojbine za površino v fazi raziskovanja in fazi izkoriščanja.

Vložniki, ki izpolnjujejo tehnične in finančne pogoje, bodo povabljeni, da se potegujejo za ponujeni območji. Pogajanja bodo potekala na podlagi ponudbenih postavk. Na pogajanja za določeni območji je mogoče povabiti več vložnikov.

Družba HHRM SA bo podelila pravico brez poseganja v določbe člena 3(6) Direktive 94/22/ES.

Podrobne informacije in vsi ustrezni dokumenti bodo na datum objave tega razpisa za zbiranje ponudb v Uradnem listu Evropske unije na voljo na spletišču družbe HHRM SA: www.greekhydrocarbons.gr.

Zemljevid

ZEMLJEVID IN OSNOVNE MREŽNE CELICE, KI SESTAVLJAJO OBMOČJI